અમદાવાદ: શહેરના નવા સીમાંકન મુજબ કોર્પોરેશનમાં ૪૮ વહીવટી વોર્ડ અને ૧૯ર કોર્પોરેટરોની સંખ્યા થવા છતાં પણ ગત નાણાકીય વર્ષ ર૦૧૬-૧૭ના પ્રોપર્ટી ટેક્સનાં બિલ જે તે નાગરિકને જૂના સીમાંકન મુજબનાં અપાતાં હતાં, જેના કારણે અનેક કરદાતાઓ ભારે મૂંઝવણમાં મુકાઇને તંત્રની ઓફિસમાં દોડી જતા હતા, જોકે હવે ચાલુ નાણાકીય વર્ષ ર૦૧૭-૧૮થી આવા કરદાતાઓને મુંઝાવું નહીં પડે, કેમ કે ટેક્સ વિભાગ દ્વારા નવા સીમાંકન મુજબના પ્રોપર્ટી ટેક્સ બિલનું વિતરણ કરવાનાં ચક્રો ગતિમાન કરાયાં છે.